Downloaded from YTS.BZ
Official YIFY movies site: YTS.BZ
ఈ ప్రదేశంలో,
జీవన్మరణాలు కలిసే ఉంటాయి.
అవి పక్కపక్కనే ఉంటాయి.
కాలంతో సంబంధం ఉండదు.
ఇక్కడ, భూత భవిష్యత్ కాలాలు కలగలిసిపోయి ఉంటాయి.
స్వర్గం అంటే ఇదేనా?
ఆమె ఆగమనం
ఇదిగో నిన్నే.
ఓయ్, నీతోనే మాట్లాడుతున్నా.
ఇది ఎక్కడుందని అనుకుంటున్నావు?
ఈ చోటు…
మరో ప్రపంచం.
అది నిజం. నేను చనిపోయాను.
నా బద్ధశత్రువు మీద ప్రతీకారం తీర్చుకోవడంలో విఫలమై,
నేను చనిపోయాను.
16వ శతాబ్దం చివరలో, ఎల్సినోర్
నాన్నా!
స్కార్లెట్!
అమ్మా! నాన్న తిరిగొచ్చేశారు!
నాన్నా!
- స్కార్లెట్! - బాగా గుర్తొచ్చావు!
నీ ప్రార్థనల కారణంగానే నేను క్షేమంగా తిరిగి రాగలిగాను.
నీ దళాలను మోహరించు, ఆమ్లెత్.
క్లాడియస్…
మనమో, వాళ్లో తేలిపోవాలి.
శాంతించు, తమ్ముడూ.
యుద్ధం ఎవరికీ మేలు చేయదు.
చర్చలతో సమతుల్యం సాధించేందుకు ప్రయత్నించి శత్రుత్వం కాకుండా, నమ్మకాన్ని పెంచుకుందాం.
మన మనుగడకు అదే ఏకైక మార్గం.
నువ్వు పిచ్చి రాజువు!
మన రాజు ఆమ్లెత్ మంచి పాలకుడు.
ప్రజలందరూ ఆయనను ఎంతో ఆరాధిస్తారు.
పొరుగు దేశాలు సైతం ఆయన్ని అమితంగా విశ్వసిస్తాయి.
స్కార్లెట్. ఏమిటంత ముఖ్యమైన పని?
శత్రుత్వం కంటే స్నేహమే మిన్న!
మీరు కోరుకున్నట్లు నేను అలాంటి రాకుమారిగా ఉంటాను!
రాజకుమారి కంటే ముందు, నువ్వు ఒక చిన్నారి ఆడపిల్లవు.
నువ్వు ఎటువంటి భయం లేకుండా పెరగాలి.
అయిపోయింది!
చాలా అందంగా ఉన్నాను. సంతోషంగా ఉంది.
ఆమ్లెత్
అమ్మా, నేను అవుతా…
ఎంత మురికి చేతులు.
నా భర్త తన కూతురిని అతిగా ప్రేమిస్తారు.
నీతిమంతుడి ముసుగు వేసుకున్న పిరికివాడు ఆయన.
నా భర్త దగ్గర అన్నీ ఉన్నాయి, కానీ నీ దగ్గర ఏమీ లేదు.
మీరు అన్నదమ్ములు కారా?
కచ్చితంగా.
అతని చెవుల్లో విషం పోయాలని నేను ఎప్పటి నుంచో కలలు కంటున్నాను.
అతన్ని నన్ను అవహేళన చేయనివ్వను.
నా మాటలు గుర్తుంచుకో.
నేను ఎవరు రాజైతే వారికే చెందుతాను.
రాజు కావాలనే నీ సంకల్పం నిజమే అయితే, అది నాకు నిరూపించు.
చెడ్డ వార్త!
కోటలో ద్రోహులు ఉన్నారు!
వాళ్లను పట్టుకోండి! వాళ్లు అసలు తప్పించుకోకూడదు!
నేను చెప్పేది జాగ్రత్తగా వినండి! వాళ్లను పోనివ్వకండి!
ఇక్కడ ఉన్నావు.
త్వరగా పద.
ఆమ్లెత్, సోదరా.
పొరుగు దేశంతో చేతులు కలిపి నీ సొంత దేశానికే ద్రోహం చేశావు.
సోదరా, నీకు అర్థం కావడం లేదా?
అధికారం పట్ల నీకు గల తీరని దాహం నిన్ను హంతకుడిగా మారుస్తోంది.
మాట్లాడకు!
విశ్వసనీయ ప్రజలారా!
ద్రోహిని శిక్షించాల్సిందే!
అప్పుడే,
ఆ దైవ నిర్ణయం ప్రకారం, నేనే కొత్త రాజును అవుతాను!
మహారాజు మాకు ఎన్నటికీ ద్రోహం చేయరు!
ఇది ఏదో పొరపాటు!
అతనికి మరణశిక్ష విధించండి!
నాన్నా!
స్కార్లెట్!
ఇలా జరగకూడదు!
నువ్వు ఏమన్నావు?
ఏంటి?! నువ్వు ఏం చెప్పావు?!
ఆగండి!
నాన్నా!
కొత్త రాజును దేవుడు చల్లగా చూడాలి.
రాజా క్లాడియస్ వర్థిల్లాలి!
వర్థిల్లాలి!
సైన్యాన్ని మోహరించి, వాళ్ల తిరుగుబాటును అణచివేయండి.
త్వరగా. కదలండి!
నిజానికి, ఈ చర్యలు తిరుగుబాటును ఆపడానికే అని చెబుతారు,
కానీ దీనితో ఏ సంబంధం లేని సామాన్య ప్రజలను వాళ్లు హింసిస్తున్నారు.
"యువరాణికి ఒక వర్తమానం."
"మీ ప్రజలు ఆకలితో అలమటిస్తున్నారు."
"అయినా మహారాజు ఎటువంటి సాయం పంపడం లేదు."
యువరాణీ, విటెన్ బర్గ్ లో మీ విదేశీ విద్యను ఆపి,
మీ సౌందర్యంతో మా కళ్లకు విందు చేయవచ్చు గదా?
యువరాణి.
ఎవరైనా విషం ప్రయోగించే అవకాశం ఉందని నువ్వు అనుకోలేదా?
పసిబిడ్డ అంతటి అమాయకత్వం.
మూల్యం చెల్లించుకుంటావు!
నా మాట గుర్తుంచుకో!
యువరాణీ? ఇలా జరగకూడదు!
యువరాణీ?
- ఇప్పుడు మనం ఏం చేయాలి? - యువరాణీ!
ఇది పరలోకమే అయితే,
నేను మళ్లీ మా నాన్నగారిని కలుస్తానా?
లేదు, కలవలేవు.
ఎవరు నువ్వు?
నీ తండ్రి ఇప్పటికే శూన్యంలో కలిసిపోయారు.
శూన్యమా?
నువ్వు బలహీనంగా ఉంటే, నీకు కూడా అదే గతి పడుతుంది.
నా జీవితం కేవలం పశ్చాత్తాపంతోనే నిండిపోయింది.
ఇప్పుడే మాయమైపోవాలని నా కోరిక.
నేను అర్థం లేని జీవితం గడిపాను.
బాబాయ్ క్లాడియస్ ఇంకా బతికే ఉన్నాడు.
నాన్న చావుకు ప్రతీకారం తీర్చుకోలేకపోయాను.
ఆగు.
అతను ఇక్కడే ఉన్నాడు.
ఏంటి?
అతను శూన్యం అయిపోలేదు. తను ఎక్కడో ఉండి నవ్వుకుంటున్నాడు.
ప్రమాణం చేస్తున్నా…
అతడిని వెతికి పట్టుకుని
మా నాన్న మరణానికి ప్రతీకారం తీర్చుకుంటా!
మనుషులు ఎంతటి మూర్ఖులు.
నీ దగ్గర హెల్సింగర్ రాజముద్ర ఉంది.
క్లాడియస్ ఎక్కడ?
తను ఎక్కడ ఉన్నాడు?
- అతను ఎక్కడ?! - నాకు చావాలని లేదు!
వాళ్లు చనిపోయినా సరే,
ఇప్పటికీ బతకాలని కోరుకుంటున్నారు.
దయచేసి. దయచేసి ఆగండి!
మనం మిత్రులం, యువరాణి గారూ.
ఏంటి?
మీరు నిశ్చింతగా మమ్మల్ని అనుసరించవచ్చు.
చనిపోయిన తర్వాత కూడా,
పరస్పరం ద్వేషించుకోవాలనే, చంపుకోవాలనే వాళ్ల సంకల్పమే గెలుస్తోంది.
క్లాడియస్ నిజంగా ఇక్కడున్నాడా?
మిత్రులంటూ ఇంత దారుణం!
ఈ మురికి యువరాణికి…
మోక్షం పొందే అర్హత లేదు!
ఆమెను బంధించండి!
నేనిక అమరత్వంలోకి ప్రవేశించగలను!
ఆమె ప్రతీకార వాంఛతో రగిలిపోతోంది.
అబల అంటేనే బలహీనతకు మారుపేరు.
అ… అది ఏంటది?!
ఆమె మాయమైందా? వెతకండి!
చూడు.
ఆమెలో ఎంతటి జీవకళ ఉట్టిపడుతుందో చూడు!
ఆమె ఇంకా సజీవంగా, ప్రాణాలతో ఉన్నట్లుగానే ఉంది!
అసలు మనిషిగా ఉండటం అంటే ఏమిటి?
మరణించడం అంటే ఏమిటి?
జీవించడం అంటే ఏమిటి?
అమ్మో…
నా వల్ల కావడం లేదు…
ప్రేమంటే ఏమిటో తెలుపు
అది జగమంతా తెలిసిన అద్భుతమే
ఈ మదిని నింపేనులే
తెలుపు…
నీకు చాలా గాయాలయ్యాయి…
ఆపు!
నన్ను ముట్టుకోకు!
ఏం జరిగింది?
- నువ్వు సన్యాసివా? - నేను నర్స్ ను.
- సన్యాసాశ్రమానికి పో! - నేనొక నర్స్ నని చెప్పాను.
నీకు తెలుసా?
మేము ప్రజలకు సేవ చేసి ఆరోగ్యం అందిస్తాం.
నువ్వు చనిపోయావా?
నేను చనిపోలేదు.
నువ్వు పొరబడుతున్నావు.
కచ్చితంగా ఏదోకరోజు చనిపోతాను. కానీ నాకు ఇంకా నాడి ఆడుతోంది.
అయితే ఇక్కడ ఉండేవాడివి కాదు.
ఇక "ఇక్కడ" ఎక్కడ?
దూసుకొస్తున్న బాణం.
ఇదొక యుద్ధభూమా?
"ఇక్కడికి వచ్చేవారు ఆశలు వదులుకోవాల్సిందే."
"నరక ద్వారాలు"?
ఇది నరకమా? నన్ను నవ్వించకు.
స్వర్గంలో లేనందుకు నిరాశపడ్డావా?
అంత ఆత్మవిశ్వాసం.
మనమంతా చనిపోయాక స్వర్గానికో, నరకానికో వెళతామని అనుకుంటారు.
కానీ అందరూ తప్పనిసరిగా ఇక్కడికే వస్తారు.
ఇది మనం ఊహించిన మరణానంతర జీవితం కాదు.
ఒక్క నిమిషం ఆగు!
నేను నిజంగా చనిపోలేదు.
మాకు ఒక ఎమర్జెన్సీ కాల్ వచ్చింది…
దాంతో, నేను హాస్పిటల్ నుంచి బయలుదేరాను…
నేనేమైనా కలగంటున్నానా?
నేను బతికే ఉంటే, ఇక్కడికెలా వచ్చాను?
కచ్చితంగా ఏదో పొరపాటు జరిగుంటుంది!
నేను ఇక్కడికి ఎలా వచ్చాను? ఒట్టేసి చెప్తున్నా, నేనొక నర్సును.
- ఎందుకు? - ఎవరికి తెలుసు.
ఆగు, అంటే నువ్వు కూడా చనిపోయావా?
అవును, నిజమే.
- నువ్వు నిజంగానే చనిపోయావా? - అవును.
చూస్తే అలా అనిపించడం లేదు.
బహుశా, గాయపడ్డావేమో.
ఏదేమైనా, నేను ఇంటికి వెళ్తున్నాను.
నా డ్యూటీ ఇంకా అయిపోలేదు.
నేను ఎటు వెళ్లాలి?
- అదేంటి? - నోరు మూసుకో.
అద్భుతం…
ఓయ్. ఓయ్!
ఏంటసలు…?
చాలా బలం…
కార్నీలియస్!
దివంగత రాజు ఆమ్లెత్ కూతురు, స్కార్లెట్.
పిచ్చిదైన ఒక యువరాణి రాజు క్లాడియస్ పై ప్రతీకారం తీర్చుకుంటోందని పుకార్లున్నాయి!
ఈమె రాజు కూతురా?
నీ ముఖాన్ని నేనెప్పటికీ మర్చిపోను…
ఎప్పటికీ!
చనిపోయిన తర్వాత కూడా పోరాడుతున్నావు…
నువ్వొక నిజమైన యోధురాలివి.
కానీ ఇక్కడితో అంతం కాబోతోంది.
నువ్వు శూన్యంలో కలిసిపోతావు.
నేను కచ్చితంగా…
నా పగ తీర్చుకోవాలి.
నేను ప్రతీకారం తీర్చుకోవాలి!
అప్పటివరకూ నేను చావకూడదు!
ఇదే అంతం.
నేను అతన్ని శిక్షించకుండా వదిలేయలేను.
ఏది ఏమైనా, ఇప్పుడు చాలా ఆలస్యమైంది.
శూన్యంలో విశ్రమించు, యువరాణీ.
అత్యవసర మరియు విషమ చికిత్స కేంద్రము
అబ్బా, ఛ.
రక్తం కారడం ఆగింది.
రక్తనాళాలు, నరాలకు పెద్దగా దెబ్బతగల్లేదు.
దీన్ని కదపకుండా చూసుకో.
క్లాడియస్ ఎక్కడున్నాడు?
సమాధానం చెప్పు!
- అమరత్వానికి అత్యంత దగ్గరైన ప్రదేశంలో. - ఏంటి?
చాలా దూరంలో, ఆ అద్భుతమైన పర్వతాల శిఖరంపై,
అమరత్వానికి దారితీసే మెట్లు ఉన్నాయి.
అబద్ధం!
రాజు క్లాడియస్ పై విధేయతకు ప్రతిఫలంగా మమ్మల్ని తీసుకెళతానని మాటిచ్చాడు.
మా బాబాయి ఓ దుర్మార్గుడు.
ఇదంతా పిచ్చితనం!
అయినా ఈ పరలోకంలో అందరూ ఆయన మోక్షం కోరుకుంటారు.
మనుషులు బలహీనులు.
అసలు అమరత్వం ఉందో లేదో నాకు తెలియదు,
కానీ ఆయన నన్ను అక్కడికి తీసుకెళ్తే, అందుకోసం నేను ఏదైనా చేస్తాను.
పిచ్చి సోది!
ఏ లోకంలోనైనా, పాలించేవాళ్లు ఉంటారు, అలాగే వాళ్లను అనుసరించేవాళ్లూ ఉంటారు.
- నేనిది సహించను! - నువ్వేం చేస్తున్నావు?
ఆగు.
నేను వెళ్లి తీరాలి.
ఇదిగో. దీన్ని చేతికర్రలా వాడుకో.
నీకు గాయమైనందుకు నన్ను క్షమించు.
నువ్వు యువరాణితో లేవా?
నీ కుడి కాలుపై బరువు మరీ ఎక్కువగా వేయకు.
నేను నీకు ధన్యవాదాలు చెబుతాననుకుంటున్నావా?
లేదు.
అయితే నా వెనుక రావడం ఆపు.
నువ్వొక రాక్షసివి.
నిన్ను వదిలేస్తే మరింత మందిని చంపుతావు.
ఇది ప్రతీకారం. కచ్చితంగా చంపుతాను.
అయినా సరే, నువ్వు చంపకూడదు.
నీలాంటి నీతిమంతులంటే నాకు అసహ్యం.
నీతిమంతుడిని కాను.
నా పేరు హిజిరి.
అక్షరాల్లో రాస్తే దీని అర్థం "పవిత్రం" అని.
మనుషులకు గాయమైనప్పుడు, రక్తం కారుతుంది.
అందుకే నీకొక నర్సు అవసరం.
నీకు నచ్చినట్లు చేసుకో.
"ఆ అద్భుతమైన పర్వతాల శిఖరంపై
అమరత్వానికి దారితీసే మెట్లు ఉన్నాయి."
బందిపోట్లు!
పారిపోండి!
వదిలేయ్!
- ఆపండి! - వాటిని తీసుకెళ్లొద్దు!
ఇది ఆపండి! వాళ్లు ముసలివాళ్లని మీకు కనిపించడం లేదా?
ఆపండి!
వద్దు!
ఆపండి!
వాళ్లు అన్నీ తీసుకెళ్లిపోయారు.
చనిపోయాక కూడా మనం ఎందుకు ఇవన్నీ భరించాలి?
పారిపోండి!
తుపాకీ కాల్పులా?
ఆ… ఆగు!
బందిపోట్లపై బందిపోట్లు దాడి చేస్తున్నారా?
స్పృహలోకి రా!
అది ఇటు ఇవ్వు!
అది కూడా!
ఆగు.
ఆగు!
ఛ!
కింద పడుకో.
పరిగెత్తు! పరిగెత్తు! పరిగెత్తు!
అది ఇటువైపే వస్తోంది!
అదేంటి?
బాగానే ఉన్నావా?
శూన్యం.
నువ్వు అదృష్టవంతుడివి, అతని గతి నీకు పట్టలేదు.
నీకు సహాయం చేయలేకపోయినందుకు క్షమించు.
నీ ముందు ఏముందో చూడు! నిజాన్ని ఒప్పుకో, నీతిమంతుడా!
పనిలో ఉన్నప్పుడు నేనెప్పుడూ ఇదే వింటాను.
మరణానికి అలవాటు పడకుండా నర్సు కాలేమని వాళ్లు చెప్తుంటారు.
ప్రతిసారీ బాధపడుతూ ఉండలేవని.
కానీ చావుకు అలవాటు పడిపోయి, నీ గుండె రాయిగా మారితే,
నువ్వు ఇంకేదో కోల్పోవచ్చు.
ప్రేమంటే ఏమిటో తెలుపు
అది జగమంతా తెలిసిన అద్భుతమే
ఈ మదిని నింపేనులే
అది జగమంతా తెలిసిన అద్భుతమే
మనుషులమైన మనం ఎందుకు బతుకుతున్నాం?
జీవిత పరమార్థం ఏంటి?
మనకది ఎప్పటికైనా అర్థమవుతుందా?
అది బతికున్నవాళ్లకు వదిలేయ్.
మనకిది చాలా ఆలస్యమైంది.
నేను చెప్పానుగా, నేను ఇంకా చావలేదని.
ముందున్న దారి చాలా ప్రమాదకరం.
- మా బిడారులో ఎందుకు చేరకూడదు? - ఎందుకు?
మాకు సహాయం చేయాలని చూశావు. నీ దయగల మనసుకు మా కృతజ్ఞతలు.
నువ్వు రావడం లేదా?
వాళ్లు బందిపోట్లు కావచ్చు.
- వాళ్లు కాదు. - ఎలా అంత కచ్చితంగా చెప్పగలవు?
నమస్కారం, నేనొక నర్సును.
మీకేదైనా ఇబ్బందిగా అనిపిస్తే నాకు చెప్పండి.
- ఎవరు నువ్వు? - దూరంగా ఉండు.
అలా ఉండకండి. నేను మీకు సహాయం చేయగలను…
- మీకు నొప్పిగా ఉంటే… - వదిలేయ్.
వాళ్లు ఎవరు? వాళ్లను ఎందుకు మనతో రానిచ్చావు?
వాళ్లు బందిపోట్లు కావచ్చు.
వాళ్లను వెళ్లిపొమ్మను.
మీరు పిల్లల్లా మాట్లాడుతున్నారు.
నేను నీకేం చెప్పాను?
అమరత్వానికి దారితీసే మెట్లా?
వివిధ కాలాలకు, ప్రాంతాలకు చెందిన ప్రజలు అమరత్వానికి దారితీసే
పర్వత మార్గాన్ని రక్షించడానికి ఒకటయ్యారని నేను విన్నాను.
కానీ అక్కడికి చేరుకోవడం సాధ్యమో కాదో ఎవరికీ తెలియదు.
అది కూడా బతికున్నవాళ్ల లోకం లాంటిదే.
నువ్వంత దూరం వెళ్లగలవని నేను అనుకోవడం లేదు.
కఠినమైన బంజరు భూములను, అలాగే బందిపోట్లను
దాటి వెళ్లాలి.
అంతేకాదు,
పర్వతానికి దారితీసే మార్గాన్ని ఒక పెద్ద సైన్యం
దిగ్బంధించిందని విన్నాను.
పాము గాయపడింది, కానీ చావలేదు.
నేను తండ్రిని చంపాను, కానీ కూతురు ఇంకా వస్తూనే ఉంది.
నా ప్రియమైన గెర్ట్రూడ్ రాకముందే
నేను శూన్యంగా మారే ప్రమాదాన్ని తెచ్చుకోకూడదు.
నా హృదయం తేళ్లతో నిండినట్లు అనిపిస్తోంది.
వోల్టెమాండ్!
నువ్వు ఎక్కడున్నావు?
ఒక సైన్యంతో నేను ఎలా పోరాడగలను?
అతని మీద ఏం పూస్తున్నావు?
అది విషం కావచ్చు.
- ఆగు! - అతన్ని నిన్ను తాకనివ్వకు!
నొప్పి తగ్గిపోతోంది.
ఎంత విచిత్రం! నాకిప్పుడు చాలా బాగుంది.
అదొక ఉపశమనం.
నువ్వు నా వీపు కడుగుతావా?
ఈ మురికి ముసలాడ్ని వదిలేయ్.
వేడి తువ్వాలుతో తుడుచుకుంటే చాలా హాయిగా ఉంటుంది.
మంచి తువ్వాలు దండగ, నేను చెబుతున్నాగా.
నీ గాయాలు నొప్పిగా ఉన్నాయా?
లేదు…
అవి చాలానే ఉన్నాయి.
మేము బిడారును రక్షించిన ప్రతిసారీ ఒక మచ్చ పడింది.
అవి గౌరవ పతకాల లాంటివా?
అవును, కచ్చితంగా!
ఇది చాలా ఊరటగా ఉంది.
నాకు సంతోషంగా ఉంది.
ఏ చిన్న కదలికైనా నా శరీరానికి నొప్పి కలిగిస్తుంది.
కంగారు పడాల్సిన పనిలేదు.
నా చేతులు మొద్దుబారిపోతున్నాయి.
నీ కదలికలపై ధ్యాస పెట్టు, అప్పుడు నీ స్పర్శ కోల్పోవు.
తర్వాత నేను రావచ్చా?
- నేను కూడా. - నేను కూడా.
ఇదేం మాయ?
ఎలాంటి మాయా లేదు.
నేను వాళ్లు చెప్పేది విన్నాను అంతే.
బహుశా…
నువ్వు నా అంచనా కంటే మెరుగే.
వీచే గాలికి ఇసుకపై గీసిన అలల ఆకారం
నా ఊరి సంద్రం తెచ్చెను జ్ఞాపకం
ఇదిగో.
ఒకసారి తిని చూద్దాం.
గవ్వను నా చెంపకు ఆన్చగా గత జ్ఞాపకాల స్వరం వినిపించెనే కమ్మగా
ఇతరులను నమ్మనందుకు నిన్ను తప్పుబట్టను.
మేము కూడా మొదట్లో నీలాగే ఉండేవాళ్లం.
కానీ నువ్వు ఎంతగా దెబ్బలు తింటావో, దోపిడీకి, మోసానికి గురవుతావో,
అంతగా ఒకరిని నమ్మాలని ఆరాటపడతావు.
కచ్చితంగా ఈ ప్రపంచం భయంకరమైన ప్రదేశం,
అందుకే నమ్మడానికి ఏదైనా ఒకదాని కోసం అందరూ పరితపిస్తారు.
ఇంత చిన్న వయసులో ఇక్కడికి పడిపోవడానికి
నువ్వు ఏదో పెద్దగా పశ్చాత్తాపపడుతూ ఉంటావు.
సంబరంగా నాట్యం చేద్దాం రాత్రి గడిచి వేకువొచ్చే దాకా
అపురూప గీతం పాడుకుందాం
ఈ ప్రపంచపు అంచుల దాకా
కలకాలం నాట్యం చేద్దాం
వేళ్లు పెనవేసుకుని వీచేటి గాలిలోన
కలకాలం పాడుకుందాం
మదిలోతులు కలిసేలా చేతులు పట్టుకుని
మాకు జీవం ఈయవా
నచ్చిన చోటుకు ఈదుకుపోయేలా
మాకు జీవం ఈయవా మా ఖాళీ మనసులో నింపేలా
చాలా దారుణం.
- ఇంతకంటే ఘోరం ఏనాడూ చూడలేదు. - అది డాన్స్ అనాలా?
- ఇది బాగాలేదు. - ఇంతకంటే ఘోరం నేనెప్పుడూ చూడలేదు.
సంబరంగా నాట్యం చేద్దాం
రాత్రి గడిచి వేకువొచ్చే దాకా
అపురూప గీతం పాడుకుందాం ఈ ప్రపంచపు అంచుల దాకా
కలకాలం నాట్యం చేద్దాం
వేళ్లు పెనవేసుకుని వీచేటి గాలిలోన
మనుషుల మాటలు దేవుడికి అర్థం కావు.
అందుకే మేము మా భావాలను నాట్యం ద్వారా తెలియజేస్తాం.
మాకు జీవం ఈయవా
మా ఖాళీ మనసులో నింపేలా
జీవించు! సంతోషించు! వర్ధిల్లు!
మేము ముందున్న పట్టణంలో సరుకులు దింపుతాం.
నీ గమ్యం అటువైపే ఉంది.
మీరు చాలా దయగలవారు.
నీ కోరికలు నెరవేరాలని నేను ప్రార్థిస్తున్నాను.
చాలా కృతజ్ఞతలు.
బాగా సాధన చెయ్.
ముసలివాళ్లు దాని గురించి చెప్పారు.
ఈ "అమరత్వం" ఉన్న చోట,
నువ్వు ఎన్నడూ చూడని అతి అందమైన సముద్రం ఉంది!
సముద్రమా?
వాళ్లు చాలా పెద్ద చిరునవ్వుతో ఆ మాట చెప్పారు.
నేను వాళ్లలాగే ముసలివాడిని కావాలనుకుంటున్నాను.
అదేంటి?
వద్దు!
మళ్లీ పోరాడటానికి వెళ్తున్నావా?
కచ్చితంగా నా ప్రతీకారం తీర్చుకోవాలి.
నేను అతన్ని స్పృహ కోల్పోయేలా చేయడం కంటే ఎక్కువే చేస్తాను.
అత్యుత్తమ విలుకాడి గురించి ఒక చైనా కథ ఉంది.
అతను కనిపించని విల్లుతో బాణాలను వేస్తాడు.
నువ్వు కలలు కనడం మానేస్తే ఎలా ఉంటుంది?
నువ్వు ఆపాలని కోరుతున్నాను.
భవిష్యత్తులో ఎలాంటి యుద్ధాలు ఉండవా?
- ఉంటాయనే నా భయం. - అదే నీ సమాధానం.
కానీ అదే సమయంలో, మనలో చాలా మంది కోరుకునేది ప్రపంచం ఈ హింస నుండి బయటపడాలని.
అది ఎక్కడో ఒకచోట ఆగకపోతే, యుద్ధం ఎప్పటికీ కొనసాగుతూనే ఉంటుంది.
నీ కాలంలో జరుగుతున్న యుద్ధాలకు మేమే కారణమని అంటున్నావా?
అలా అని కాదు. కానీ…
నువ్వేం చేస్తున్నావు…?
ఆగు!
- దళాధిపతి వోల్టెమాండ్. - ఏంటి?
రాయబారి వస్తున్నాడా?
లొంగిపోవడానికి చేతులు ఊపుతున్నాడా?
ఇది పనిని సులువు చేస్తుంది.
యుద్ధం ఆపండి!
ఏంటి?!
మనం మాట్లాడుకోవచ్చు. ఆయుధాలు వద్దు!
అసలు ఎవరు నువ్వు?
అయినా నిన్ను నువ్వు యోధుడివని పిలుచుకుంటావా?
ఇతనికి ఏమైంది?
ఎంతటి పిరికివాడు!
అతని ముక్కు, చెవులు కోసేయండి!
ఆపండి!
యువరాణి!
స్కార్లెట్!
నువ్వు నిర్లక్ష్యంగా ఉంటున్నావు!
జాగ్రత్త! యువరాణిని పట్టుకోండి!
ఆమె యువరాణా లేక అడవి జంతువా? అబ్బా ఛ!
వోల్టెమాండ్.
నువ్వు నా మనుషులను చాలా మందిని గాయపరిచావు.
నిన్ను ఎప్పటికీ క్షమించను!
ఇది ఆపు, స్కార్లెట్!
పారిపోండి! వెంటనే!
- గుంతల్లో దాక్కోండి! - గుర్రాలను తీసుకురండి!
ఆ వ్యక్తి…
అతని కాల్పుల విరమణ మన అప్రమత్తతను తగ్గించడానికి వేసిన ఎత్తుగడ.
ఎంతటి మోసం.
అలాగే క్షమించరానిది.
స్కార్లెట్!
అరెరే! ఇంకొక్కటి!
నువ్వేం చేస్తున్నావు?
నువ్వు నన్ను వదిలేయాల్సింది!
నాకు తెలియదు.
నువ్వు కూడా నన్ను వదిలేయాల్సింది.
నేను కూడా శూన్యంలో కలిసిపోతానేమోనని అనిపిస్తోంది.
నేను చేయగలిగినదంతా చేస్తున్నాను. ఆశ వదిలేయకు!
నీ స్లీవ్ కోస్తున్నాను.
- ఆపు… - నీ చేతిని కదుపు.
ఇది ఇబ్బందిగా ఉంది.
ఇది నొప్పి పెడుతుంది.
నువ్వు ఈ పనిని ఎందుకు ఎంచుకున్నావు?
ప్రజలకు సహాయం చేయడానికి ఒక నర్సు చాలా కష్టపడడం చూశాను.
అందుకే నేనూ చేయాలనుకున్నాను.
నీకు పిచ్చి అనుకుంటా.
నువ్వు నీ చేతిని కదపగలవా?
ఏవైనా నరాలు దెబ్బతిన్నాయని ఏమాత్రం అనిపించడం లేదు.
కానీ నువ్వు కొంత కాలం విశ్రాంతి తీసుకోవాలి.
ఇప్పుడే చెప్పాను కదా…
నన్ను క్షమించు.
- నేను క్షమించను. - నేను వేడుకుంటున్నాను!
నువ్వు మా నాన్నపై ఎలాంటి జాలి చూపించలేదు.
ఆగు. నా మాట విను.
నేను రాజును చంపలేదు.
- నీ అబద్ధాలు ఆపు! - కానీ అదే నిజం.
ఎందుకంటే ఆయన మాట విన్నాను. ఆయన గుసగుసగా చెప్పినవి విన్నాను.
గుసగుసగా ఏం చెప్పారు?
ఏంటి? నువ్వు ఏమన్నావు?!
ఆయన మాటలు వినబడలేదు!
నీకు వినబడలేదు, కానీ ఆయన పక్కనే ఉన్నాను. నేను విన్నాను.
నా చేతులు గడ్డకట్టుకుపోయాయి.
కార్నీలియస్ కూడా అది విన్నాడని నాకు కచ్చితంగా తెలుసు.
మేము మా కత్తులు పైకి ఎత్తలేకపోయాం.
నాకు ఏమీ వినబడలేదు!
నీకు తెలుసుకోవాలని లేదా?
నన్ను ఇప్పుడు చంపితే, అప్పుడు రాజు చివరి మాటలు నీకు ఎప్పటికీ తెలియవు.
అబద్ధాలు! నీ ప్రాణాలు కాపాడుకోడానికి అబద్ధం ఆడుతున్నావు!
ఒక యోధుడిగా నా ఆత్మసాక్షిగా ప్రమాణం చేస్తున్నాను.
అబద్ధాలకోరు!
మరీ మంచిది.
నువ్వు చెప్తే, నిన్ను వదిలేస్తాను. యోధురాలిగా ఆత్మ ప్రమాణం చేస్తున్నా.
కానీ నిజం చెప్పు.
ఆయన ఏమన్నారు?
ఒకే ఒక్క మాట.
"క్షమించు."
"క్షమించు" అనా?
ఎందుకు? ఆయన ఎందుకలా అంటాడు?
పొలోనియస్. నువ్వు ఎప్పుడూ శుభవార్తలు తీసుకొస్తావు.
వోల్టెమాండ్ విఫలమయ్యాడని నాకు సమాచారం అందింది.
కార్నీలియస్ లాగే, వాడు కుంగిపోయే వరకూ అలాగే తన అసమర్థత గురించి
తనకు తెలిసే వరకు శిక్షించాలి.
వాడు అమరత్వం గురించి మర్చిపోతాడు.
లేర్టెస్ ఇంకా నేను యువరాణిని పట్టుకుని ఆమెను ముక్కలు ముక్కలుగా నరుకుతాం.
అయితే వెళ్లండి.
క్లాడియస్ ప్రభూ! దయచేసి మమ్మల్ని అక్కడికి తీసుకెళ్లండి!
దయచేసి మమ్మల్ని అమరత్వం దగ్గరికి తీసుకెళ్లండి!
నాతో కలిసి పోరాడే వాళ్లను అందరినీ
ఎవరినీ వదలకుండా నేను అమరత్వం దగ్గరికి తీసుకెళ్తాను!
కృతజ్ఞతలు, క్లాడియస్ ప్రభూ!
చాలా కృతజ్ఞతలు!
ఎంచుకోబడిన యోధులారా!
నా పట్ల మీ విధేయతను ప్రకటించండి!
భయపడకండి!
పోరాడండి!
అమరత్వం కోసం!
"క్షమించు".
మా నాన్న నిజంగా అలా అని ఉంటే,
"క్షమించు" అనడంలో ఆయన అర్థం ఏంటి?
బహుశా ఆయన వేడుకుంటున్నారేమో,
"దయచేసి నన్ను చంపవద్దు. నన్ను క్షమించండి," అని.
మా నాన్న ఏనాడూ చావుకు భయపడలేదు లేదా క్షమించుమని బతిమాలలేదు.
లేదా ఆయన ఏదైనా భయంకరమైన పాపం దాస్తున్నాడేమో.
అందుకే క్షమాపణ కోరాడేమో.
- అది ఆయన పద్ధతి కాదు. - నువ్వు ఏమనుకుంటున్నావు?
రాజుగా తన ప్రజలకు ఏమీ చేయలేకపోయానని బహుశా ఆయన సిగ్గుపడుతున్నాడేమో.
కానీ అది నిజం కాగలదా?
నేనే మీ నాన్నను అయితే,
నిన్ను పెంచలేకపోయినందుకు నేను బాధపడేవాడిని.
"క్షమించు, నేను ఒక చెడ్డ తండ్రిని," అని.
వీటన్నింటికీ వేర్వేరు అర్థాలున్నాయి.
ఆయన నిజమైన ఉద్దేశం ఏంటి?
దాన్ని మరోలా చూడవచ్చు.
ఇది నా అభిప్రాయం మాత్రమే.
- నేను చెప్పవచ్చా? - ఏంటది?
"నువ్వు ద్వేషించే వ్యక్తిని క్షమించు. క్లాడియస్ ను క్షమించు."
కానీ ఎందుకు? ఎందుకు?
అతను మా నాన్నను చంపాడు.
మా దేశాన్ని, మా ఇంటిని, అన్నింటినీ దొంగిలించాడు!
అలాంటి దుర్మార్గుడిని నేను ఎప్పటికీ క్షమించలేను.
నువ్వు అలాంటి దుర్మార్గుడిని కూడా క్షమించాలని కోరుకున్నాడని నమ్ముతున్నాను.
ఎప్పటికీ క్షమించలేను!
నేనూ ఒప్పుకుంటాను. సాధువు కూడా అలా చేయలేడు.
అయితే…
కానీ నేను ఆయన మాటలు నేరుగా విన్నాను, అందుకే నాకు అలా అనిపిస్తోంది.
రాజుగారి నిజం నాతో మాట్లాడినట్లు నాకు అనిపించింది.
"నిజం" అంటే నీ ఉద్దేశం ఏంటి?
నాకు అర్థం కాలేదు. అదేంటి?
నేనెందుకు క్షమించాలి?
అత్యంత క్షమించరాని ఆ దుర్మార్గుడిని మా నాన్న ఎందుకు క్షమించుమంటాడు? ఎందుకు?
ఎందుకు?
నువ్వు మమ్మల్ని విడిచిపెడుతున్నావా?
మా గాయపడిన వాళ్లను మినహాయిస్తే, మేము నిన్ను సులభంగా ఓడించగలం.
వోల్టెమాండ్, నువ్వు అలా చేయవు.
అప్పుడే మర్చిపోయావా? నేను నిన్ను కాల్చడానికి ప్రయత్నించాను.
వెళదాం పదండి.
నేను ఇన్నాళ్లూ దేనికోసం పోరాడుతున్నాను?
క్షమించు.
ఎందుకు?
క్షమించు.
క్షమించు!
క్షమించు…
నా ఆలోచనలన్నీ మా నాన్న కోసం ప్రతీకారం తీర్చుకోవాలనే.
అయినా సరే…
క్షమించు.
నువ్వేం చేస్తున్నావు?
లోపల చూడాలనుందా?
- లోపలా? - అలెగ్జాండర్.
- ఏంటి? - సీజర్.
- అసాధ్యం! - ఇది ఇంకా తాజాగానే ఉంది.
నువ్వు ఎక్కువగా తెలుసుకోవాలని కోరుకునే మనిషి.
అలా కాకపోవచ్చు…
అందులో మా నాన్న ఉండవచ్చా?
- నాన్నా! - నాన్నా!
నాన్నా!
నాకు అర్థం కాని విషయం ఒకటి ఉంది! చెప్పండి, నాన్నా!
- చెప్పండి! - నాన్నా!
- నువ్వు నిజంగా తెలుసుకోవాలని కోరుకునేది… - నీ గురించే!
నువ్వు పూర్తిగా వేరే జీవితాన్ని గడిపితే ఎలా ఉండేదో ఊహించుకో.
అది ఎలా ఉండేది?
వీధిలో నడుస్తూ ఐస్ క్రీం తినడం.
లేదా రోడ్డు పక్కన కేఫ్ లో కబుర్లు చెప్పుకోవడం.
లేదా దుకాణం అద్దంలోంచి తొంగి చూసి, ఆ తర్వాత…
క్షమించు, కానీ నువ్వు చెప్పేది వేరే ప్రపంచం గురించి.
అదేంటో నాకసలు తెలియదు.
నా పరిస్థితి చూసి నువ్వు జాలిపడుతున్నావనుకుంటా.
కానీ నన్ను నేను అలా చూసుకోలేను.
నా జీవితాన్ని నేను మార్చుకోగలనని కాదు.
ఇది నేను గడిపిన జీవితం.
ఒకవేళ నువ్వు మళ్లీ చనిపోయి శాశ్వతంగా కనుమరుగైపోయినా అంతేనా?
నాకు భయం లేదు.
నిజానికి, మా నాన్నను చంపినవాడిపై ప్రతీకారం తీర్చుకోగానే
నేను మాయమైపోవాలని కోరుకుంటున్నాను.
విను. సుదూర భవిష్యత్తు నుంచి వచ్చిన ప్రముఖ పాట ఇదిగో.
ప్రేమంటే ఏమిటో తెలుపు
అది జగమంతా తెలిసిన అద్భుతమే
ఈ మదిని నింపేనులే
ప్రేమ గురించిన ప్రతీదీ తెలుపు
అదే నా జీవన గమ్యం
నా మనసు చేజారకముందే
ప్రేమంటే ఏమిటో తెలుపు
అది జగమంతా తెలిసిన అద్భుతమే
ఈ మదిని నింపేనులే
ప్రేమ గురించిన ప్రతీదీ తెలుసుకోవాలి
ఎక్కడో దాగిన ఓ రహస్యం
దానికి తాళం వెతుకు
హిజిరి!
ఎన్నో కలయికలు
అనంతమైన ఈ కాల ప్రవాహంలో
నిన్ను కలుస్తాను
మనం అనుకున్న సమయానికి
అది… నేనే!
నా కంట పడే ప్రతీదీ
కాంతిమయంగా మెరిసిపోతోంది
మళ్లీ పునర్జన్మ పొందుతోంది
మరో… నేను!
గాలి, వాన, హరివిల్లు
ఓ పాటగా మారేను
ఈ లోకం
ఎంతో అందమైనది
నాలోని బీజాన్ని
మొలకెత్తనివ్వు
నాలో ఉన్నది ఉన్నట్టుగా
ప్రేమంటే ఏమిటో తెలుపు
అది జగమంతా తెలిసిన అద్భుతమే
ఈ మదిని నింపేనులే
ప్రేమ గురించిన ప్రతీదీ తెలుపు
అదే నా జీవన గమ్యం
నా మనసు చేజారకముందే
ప్రేమంటే ఏమిటో తెలుపు
అది జగమంతా తెలిసిన అద్భుతమే
నీకు అకస్మాత్తుగా స్పృహ తప్పింది.
నేను చూశాను…
- నువ్వు జీవిస్తున్న కాలాన్ని. - ఏంటి?
నేను కాలం గుండా ప్రయాణించాను.
అలాగే ఆ తర్వాత…
హిజిరీ, నువ్వు అద్భుతంగా నాట్యమాడావు.
అది బహుశా నేను కాదేమో.
లేదు. నువ్వే ముందుకు నడిపించావు.
నేను నిజంగా సంతోషించాను.
నేను మరో కాలంలో పుట్టి ఉంటే,
నేను మరో మనిషిలా ఉండేదాన్నా?
ఈ బాధ, నిరాశలు అన్నింటి నుండి
నేను తప్పించుకుని ఉండేదాన్నా?
స్కార్లెట్, ఏడవకు.
నేను ఇక్కడే ఉన్నాను.
నువ్వు ఇకపై ఏడవాల్సిన అవసరం లేదు.
ఓయ్.
నువ్వు యువరాణివా?
కాదు.
చాలా అందంగా ఉన్నావు, కచ్చితంగా యువరాణివే.
నేను యువరాణిగా పుడితే బాగుండేది.
నువ్వు కూడా అదే కోరుకుంటావని పందెం. అవునా?
నేను కనుక యువరాణినైతే, నేను చేయాలనుకునే పని ఒకటుంది.
ఏమిటది?
మా లాంటి పిల్లలు చనిపోవాల్సిన అవసరం లేని ప్రపంచాన్ని నిర్మించాలి.
అవును.
అమరత్వం…
ఈ స్వర్గం పవిత్ర పర్వతాల శిఖరానికి పైన ఉంది!
బలవంతులకు మాత్రమే ప్రవేశించడానికి అర్హత ఉంది. వినండి!
దాని దరిదాపుల్లోకి ఇతరులు ఎవరినీ రానీయకండి!
యువరాణిని కనిపెట్టే పని మాకు ఈయండి,
- గిల్డెన్ స్టెర్న్ ఇంకా… - నాకు, రోసెన్ క్రాంజ్!
- మేము ఆమెను త్వరగా కనిపెడతాము… - అలాగే అమరత్వానికి వెళ్తాము.
- యాహూ! - యాహూ!
మమ్మల్ని అమరత్వం వైపు వెళ్లనివ్వండి!
మమ్మల్ని ఆ శిఖరంపైకి తీసుకెళ్లండి!
శిఖరంపైకి!
ఆ గోడను తొలగించండి!
- వెళ్లండి! - లేదంటే మేము కాల్చేస్తాం!
పదండి! అమరత్వం దగ్గరలోనే ఉంది!
క్లాడియస్ సైనికుల అంతు చూడండి!
అమరత్వం వాళ్ల సొత్తు కాదు!
దాడి చేయండి!
- దయచేసి. - నన్ను చంపకండి.
- కంగారు పడకు. - మేము వెతుకుతున్నాము అంతే.
వెతుకుతున్నారా? ఎవరికోసం వెతుకుతున్నారు?
యువరాణి కోసం!
ఆమెను ఎవరైనా చూశారా?
ఆమె జుట్టు వెనక్కి అల్లి ఉంటుంది.
- ఇదిగో ఇలా! - ఆగు!
- ఆమె జుట్టు ఇలా ఉంటుంది! - నొప్పిగా ఉంది…
- ఆమెను తిరిగి ఇవ్వు! - నోరు మూసుకో!
యువరాణిని మాకు అప్పగించిన వారికి విముక్తి దొరుకుతుంది!
అంతేకాదు, మాతో పాటు అమరత్వానికి రావచ్చు!
అవన్నీ అబద్ధాలు!
నేను ఎప్పటికీ మీ బానిసను కాను.
అయితే ఎప్పటికీ మృతుల లోకంలో పాకులాడుతూనే ఉండు.
వేరే చోట వెతుకుదాం.
ఆగు.
ఇదేంటి?
డెన్మార్క్ కు చెందిన బంగారు నాణెం. నీ దగ్గర ఇదెందుకు ఉంది?
నీకు యువరాణి గురించి ఏదైనా తెలుసా?
నాకేమీ తెలియదు!
నా దగ్గర దాచకు. చెప్పు!
నువ్వు చెప్పకపోతే…
ఆపు! ఆమెను గాయపరచకు!
యువరాణియేనా?
మనకు యువరాణి దొరికింది!
ఆమెను లేపండి!
యువరాణి…
యువరాణీ!
త్వరగా పారిపో! వెళ్లు!
మనం యువరాణిని పట్టుకున్నాం!
రాజు క్లాడియస్ మనను మెచ్చుకుంటాడు!
- దీనితో… - ఆయన మనల్ని అమరత్వానికి తీసుకెళ్తాడు!
స్కార్లెట్!
- ఎవడ్రా నువ్వు? - ఆమెను వదిలేయండి!
కాల్చలేవా?
నిన్ను ఏది ఆపుతోంది?
అదేమైనా బొమ్మా?
బహుశా ఈ కుర్రాడికి విల్లు ఎలా వాడాలో తెలియదేమో.
నువ్వు ఇక్కడికి ఎందుకు వచ్చావు?
నేను…
ఏ కారణం చేత ఈ ప్రదేశంలో ఉన్నావు?
నేను…
హిజిరీ!
బాగానే ఉన్నావా?
బాగున్నాను. నువ్వో?
బాగున్నాను.
నువ్వు బతకాలి.
నేను బతుకుతాను.
ప్రేమంటే
ఏమిటో తెలుపు
అది జగమంతా
తెలిసిన అద్భుతమే
ఈ మదిని నింపేనులే
ప్రేమ గురించిన
ప్రతీదీ తెలుపు
అదే నా జీవన గమ్యం
నా మనసు
చేజారకముందే
ప్రేమంటే
ఏమిటో తెలుపు
అది జగమంతా
తెలిసిన అద్భుతమే
ఈ మదిని నింపేనులే
ప్రేమ గురించిన
ప్రతీదీ తెలుపు
ఎక్కడో
దాగిన ఓ రహస్యం
ఆ గుట్టు విప్పు నాకోసం
- క్లాడియస్ ను ఓడించండి! - కోట వైపు వెళ్లండి!
- అతను ఇక్కడ లేడు. - అతను ఎక్కడున్నాడు?
- అతను పారిపోయాడా? - ఛ!
అప్పుడే మళ్లీ తెల్లారిపోయింది.
మన్నించు.
ఇదే ఆ శిఖరం.
కానీ… అమరత్వానికి దారితీసే మెట్లు లేవు!
అది ఇక్కడ లేదు.
మా బాబాయి ఇక్కడే ఉంటాడని అనుకున్నాను.
- ఆయన ఇక్కడ లేడు. - ఏంటి?
ఆయన ఎప్పుడో అమరత్వాన్ని చేరుకున్నారు.
అలాగే మృతుల లోకంలో నువ్వు శూన్యంగా మారిపోతావు.
- స్కార్లెట్! - హే, ఇక ఆగు!
కిందపడి చావడం లేదా కత్తితో చావడం.
ఏదైనా నీ ఇష్టం.
నువ్వా?
- కార్నీలియస్! - మనలో ద్రోహి ఉన్నాడా?
మేము నిన్ను బాగా శిక్షించాము, అలాగే నీ ఆయుధాలు తీసుకున్నాము,
అయినా సరే ఇంకా నిలబడుతున్నావా?
ద్రోహి!
ఈసారి ఎలాంటి జాలి ఉండదు, తూటాలు మాత్రమే!
వోల్టెమాండ్!
ద్రోహులైన కుక్కలారా! యువరాణి వైపు ఎందుకు నిలబడ్డావు?
మీ కుక్కల్లా ఉండటం మా వల్ల కాదు.
అలాగే నీతో కూడా నేను విసిగిపోయాను.
చేతికర్ర ఉన్న ఓ కుంటివాడు నన్ను ఎప్పటికీ ఓడించలేడు!
శూన్యంలో కనుమరుగైపో!
అబ్బా ఛ!
జరుగు, వోల్టెమాండ్!
కార్నీలియస్! శూన్యంగా మారిపో!
నీ లక్ష్యం అక్కడుంది.
ఇంత దూరం వచ్చావు. వెళ్లి నీ ప్రతీకారం తీర్చుకో.
ధన్యవాదాలు.
అదేనా…?
ఓ గొప్ప ద్వారమా!
అమరత్వపు తలుపు!
నేనే రాజును!
క్లాడియస్!
అయినా నీ తలుపులు ఎందుకు మూసుకున్నావు?
ఎందుకు?
శాపాలు!
నేను ఇంత దూరం వచ్చాను. నేను ఏం కోల్పోయాను?
ఈ రక్తపు చేతులు…
నా పాపాలు. ఓ, నా తప్పు పెద్దది…
ఇప్పుడు మోక్షానికై ప్రార్థించడం తప్ప చేయగలిగేదేమీ లేదు.
లేదా అలాంటి వాటికి చాలా ఆలస్యమైందా?
ఇప్పుడు ఎలా?
నేనింకా నా పాపాలను మోస్తూనే ఉన్నాను.
ఆ కిరీటం, ఆ ఆశయం, అలాగే మహారాణి…
ఎవరైనా క్షమను పొందడం ఎలా?
పశ్చాత్తాపం…
ఇదొక్కటే దారి. నేను పశ్చాత్తాప పడాలి.
నన్ను క్షమించు, నేను చాలా పాపాలు చేశాను.
నన్ను కాపాడు.
అమరత్వాన్ని కోరుకునే లెక్కలేనంత మంది బాధితుల కోసం
నేను నా శాయశక్తులా కష్టపడ్డాను.
అందుకే దయచేసి నన్ను కాపాడు…
రాజా క్లాడియస్, నీ నిజమైన ఉద్దేశాలు నాకు అర్థమయ్యాయి.
అయితే,
నేను నిన్ను ఒక విషయం అడగాలి.
దయచేసి, నువ్వు చేసింది తప్పని ఒప్పుకో.
మా నాన్నను చంపడం పొరపాటు అని ఒప్పుకో.
ఆయన కూతురిని క్షమాపణ అడుగు.
బాబాయ్.
క్షమాపణ అడగాలా?
బలే తమాషా!
నాకిప్పుడు ఉన్నది ఒకే ఒక్క పశ్చాత్తాపం.
మీ నాన్నను చంపే ముందు ఆయనను మరింతగా హింసించకపోవడమే నా తప్పు.
అప్పుడు నువ్వు భయంతో వణికిపోయి నన్నెప్పుడూ ఎదిరించకుండా ఉండేదానివి!
నేను అతని రక్తాన్ని కారేలా చేసి,
ఆయన ఎముకల నుండి మాంసాన్ని తీసేయాల్సింది,
అతను తన ప్రాణాలు తీసి కాపాడుమని నన్ను బతిమిలాడే వరకు.
నేను నిన్ను అది చూసేలా చేసి ఉంటే,
నువ్వు ఈ పిచ్చి, మూర్ఖపు మాటలతో
ఇప్పుడు నా ముందుకు వచ్చేదానివి కాదు!
ఇందాక నువ్వు పడ్డ పశ్చాత్తాపం, లేదా ప్రజల కోసం పడిన కష్టం సంగతేంటి?
నాతో పాటు ఇతరులను తీసుకురావడంలో ఏం లాభం ఉంటుంది?
అమరత్వం నాది!
నాది, కేవలం నాది మాత్రమే!
దురాశ నిండిన హృదయం గల నీచుడైన ఒక మనిషి ఇక్కడ ఎలా ఉన్నాడు?
నువ్వు ఇతరుల ఆశలను తొక్కిపారేస్తావు.
నువ్వు అమరత్వంలోకి ఎలా ప్రవేశించగలవు?
నీ వల్ల మా నాన్న పడిన బాధ, పశ్చాత్తాపంలో కొంచెమైనా
నీకు రుచి చూపించాలా?
నేను నీకు చూపించాలా?
క్షమించు.
నేను నా ప్రతీకారం తీర్చుకోవాలా?
లేదా నేను అందరినీ క్షమించాలా?
నేను ఎందుకిలా బాధపడాలి?
నన్ను బంధించేది ఏంటి?
నాకు తెలియదు!
నేను బతకడానికి వేరే దారి కనుక్కోలేనా?
నాకు తెలియదు!
అయితే నాకు ఎలాంటి ఆశ లేదు.
నేనేమీ చేయలేను! నేను ఇంత కాలంగా బతికింది ఇలాగే!
నిజమే. అయితే, నాకు ఎలాంటి ఆశ లేదు, అలాగే ఇదే ముగింపు.
కత్తిసాము నేర్చుకునేలా ద్వేషమే నడిపించింది.
ప్రతీకారం కోసం, మా నాన్న కోసం, అలాగే బాధపడుతున్న అందరి కోసం.
నన్ను నేను ఆపుకున్నాను, మళ్లీ మళ్లీ.
"పరిస్థితులు ఇలా ఉండకూడదు," అని నాకు నేనే చెప్పుకున్నాను.
ఇప్పటి వరకు, నన్ను నేను క్షమించుకోకుండా నా జీవితాన్ని గడిపాను,
నన్ను నేను క్షమించుకోకుండా…
నన్ను నేను క్షమించుకోకుండా.
నన్ను నేను.
క్షమించు.
నన్ను నేను…
క్షమించు.
స్కార్లెట్.
నాన్నా!
నా పేరు మీద ప్రతీకారం తీర్చుకునే ఈ మూర్ఖత్వాన్ని ఆపు.
నువ్వు కోరుకునే మరో "నువ్వు" కచ్చితంగా ఉంటుంది.
అది ద్వేషం, ప్రతీకారాలతో నిండిపోయి ఉండదు.
నీ జీవితాన్ని జీవిస్తూ, దాన్ని నిధిలా కాపాడుకోవాలని నా కోరిక.
నువ్వు స్వేచ్ఛగా బతుకుతూ మెరిసిపోవడం నేను చూడాలి.
నాన్నా.
బాగా విను.
ఇది నీలాంటి అమ్మాయి కోసం, పరాజితుడి కూతురి కోసం కాదు!
అమరత్వం నాది.
వేరే ఎవరికీ ప్రవేశం లేదు.
నేను అలాగే నా మహారాణి మాత్రమే ఈ ద్వారం గుండా వెళ్తాము!
శూన్యంలోకి పడిపో!
నీ దిక్కుమాలిన తండ్రిని అనుసరించు!
నేను నిన్ను క్షమించను.
నేను నిన్ను క్షమించలేను. అయితే…
నేను పోరాడటం ఆపేశాను.
గొడవలకు ముగింపు పలకాలని కోరుకున్న వారందరి కోసం.
అంటే భవిష్యత్తులో ప్రజలు శాంతియుతంగా కలిసి జీవించడానికి
ఒక అవకాశం ఉంటుంది.
నీ అర్థం లేని ఆదర్శాలను అందమైన మాటల్లో చెప్పుకో, మూర్ఖురాలా!
ఎలాంటి ఆనవాలు లేకుండా నువ్వు కనుమరుగైపోతావు!
గెర్ట్రూడ్!
దయచేసి! నన్ను కాపాడు!
అమరత్వం అంటే…
గెర్ట్రూడ్!
అమరత్వం మన ముందే ఉంది…
నాకు కనుమరుగవ్వాలని లేదు!
నన్ను శూన్యంగా మారనివ్వకు!
నాకు కనుమరుగవ్వాలని లేదు!
నన్ను కాపాడు!
గెర్ట్రూడ్!
నన్ను కాపాడు! నాకు చనిపోవాలని లేదు!
నాకు చనిపోవాలని లేదు!
ఎట్టకేలకు…
ఎట్టకేలకు నేను అనుకున్నవి సాధించాను.
ఇప్పుడు ప్రశాంతంగా నేను కనుమరుగవ్వగలను.
నువ్వు పొరబడుతున్నావు, స్కార్లెట్.
ఏంటి?
మనుషులు ఇప్పటికీ ఈ ప్రదేశాన్ని పరలోకం అని,
అమరత్వం అని ఇంకా ఏవేవో అంటారు.
కానీ వాళ్లు పూర్తిగా పొరబడ్డారు.
ఇది జీవన్మరణాలు కలిసుండే ప్రపంచమే గాని, సంఘర్షణ ఉండేది కాదు.
జీవన్మరణాలే కాదు, కాలం కూడా.
ఇక్కడ గతం, భవిష్యత్తులు కలగలిసిపోతాయి.
అందుకే మీరు కలిసున్నారు.
ఇప్పుడు,
మీ ఇద్దరిలో ఒకరు ఇంకా బతికే ఉన్నారు.
చనిపోలేదా?
బతికున్నవారు మేల్కొనే సమయం వేగంగా సమీపిస్తోంది.
ఆ వ్యక్తి ఇక్కడ ఉండకూడదు.
వాళ్లు ఎక్కడి నుంచి వచ్చారో అక్కడికి తిరిగి వెళ్లే సమయం ఆసన్నమైంది.
సరే. మీ ఉద్దేశం అతనే.
తను చనిపోలేదని అతను మొదటినుంచీ చెప్తున్నాడు.
అతను ఏదో పొరపాటున ఇక్కడికి వచ్చానన్నాడు. అందుకే…
నువ్వు పొరబడుతున్నావు. అది నేను కాదు.
ఏంటి?
అది నువ్వే, స్కార్లెట్.
నాకిప్పుడు గుర్తొస్తోంది. నేను నిజంగా చనిపోయాను.
ఈఆర్ కార్యాలయం నుండి అంబులెన్స్ లకు.
అంబులెన్స్ లను పంపించాము. ఇద్దరు అపస్మారక స్థితిలో కనిపించారు.
ఈఆర్ ప్రధాన కార్యాలయం నుండి అంతే.
అత్యవసరం. ఈఆర్ ప్రధాన కార్యాలయం నుండి అన్ని విభాగాలకు.
కత్తి దాడి జరిగినట్లు అనుమానం.
నిందితుడిని ఇంకా పట్టుకోలేదు.
నిందితుని కదలికల పట్ల అప్రమత్తంగా ఉండండి.
నేను చనిపోవాలని అనుకోలేదు.
కేవలం నా సహజమైన ప్రవృత్తితో వాళ్ల మధ్యకు వెళ్లాను.
అందుకే నేను చనిపోయానని గ్రహించలేకపోయాను.
నేను బతికే ఉన్నానని నమ్ముతూ వచ్చాను.
నేను చనిపోయాను. నువ్వే బతికున్నావు.
అది నేను కాదు.
అది నేను కాకూడదు!
కత్తి నా అవయవాలను చేరుకుంది.
నేను కాసేపు రక్తం కారకుండా ఆపాను,
కానీ అది మళ్లీ మొదలైంది.
లేదు…
నువ్వు పొరబడుతున్నావు! అది నేను కాదు!
హిజిరీ! నువ్వు బతకాలి!
అయితే నేను ఇక్కడే ఉంటాను! నీతోనే ఉంటాను!
ఓరి దేవుడా…
హిజిరిని బతికించు, నన్ను కాదు!
లేదు.
దయచేసి! నా స్థానంలో అతను వెళ్లగలడు!
కుదరదు.
బతకాల్సింది నేను కాదు.
ప్రతీకారం తీర్చుకోవాలనే పిచ్చితో తహతహలాడినది నేను.
లేదు.
- నువ్వు బతకాలి, స్కార్లెట్. - నాకు ఆ కోరిక లేదు.
బతుకు. నీకు బతకాలని ఉందని స్పష్టంగా చెప్పు.
లేదు!
నీకు బతకాలని ఉందని చెప్పు!
లేదు! అంటే నిన్ను వదిలిపెట్టడమే కదా, హిజిరీ!
అలా జరిగినా పర్వాలేదు! నువ్వు బతకాలి!
- నిన్ను విడిచిపెట్టడం ఇష్టం లేదు! - బతకాలని ఉందని చెప్పు!
దాన్ని మాటల్లో చెప్పు! "నేను బతకాలని కోరుకుంటున్నాను!"
నేను… బతకాలని… కోరుకుంటున్నాను.
ఇంకా! "నేను బతకాలని కోరుకుంటున్నా!"
నేను బతకాలని కోరుకుంటున్నా!
- మరింత గట్టిగా! - నేను బతకాలని కోరుకుంటున్నా!
నేను బతకాలని కోరుకుంటున్నా!
నేను బతుకుతాను, దానికి బదులుగా,
నువ్వు పుట్టే సమయానికి,
ఈ ప్రపంచాన్ని గొడవలు లేని ప్రపంచంగా మారుస్తాను.
ఒకవేళ భవిష్యత్తు మారితే, కచ్చితంగా నువ్వు చనిపోవు, అవునా?
అందుకోసం, నేను చేయగలిగేది ఏదైనా చేస్తాను!
అప్పుడు నువ్వు కూడా ఎక్కువ కాలం బతకగలవు, హిజిరీ!
నీకంటూ కుటుంబం ఉంటుంది, పిల్లలను పెంచగలవు,
అలాగే మంచి వృద్ధుడిగా ఎదగగలవు!
అసలు మనిషిగా ఉండటం…
అంటే ఏమిటి?
మరణించడం అంటే ఏమిటి?
జీవించడం అంటే ఏమిటి?
అలాగే…
ప్రేమ అంటే ఏంటి?
యువరాణీ?
యువరాణీ!
యువరాణి మనలోకి తిరిగి వచ్చారు!
- అసాధ్యం! - విరుగుడు పనిచేసింది!
ఇదొక అద్భుతం!
మీరు కోమాలో ఉన్నప్పుడు ఇలా జరిగింది.
తను చంపాలనుకున్న వాళ్ల కోసం ఉంచిన కప్పులోని పానీయాన్ని తనే తాగేశాడు.
ఆ తర్వాత…
అతని మరణం అకస్మాత్తుగా జరిగింది.
ఇంకా నువ్వెందుకు బతికున్నావు?
నా భర్త ఎందుకు చనిపోయాడు,
కానీ నువ్వు నరకంలో కాకుండా ఇక్కడ ఎందుకున్నావు?
ఎందుకు?!
కచ్చితంగా నీ చేతులతోనే ప్రతీకారం తీర్చుకోవాలని కోరుకున్నావు.
లేదు, అంతా పూర్తయింది.
ఏంటి?
చివరకు, నా ప్రయాణం ముగింపునకు వచ్చింది.
దేవుడు కొత్త మహారాణిని ఆశీర్వదించుగాక.
మన కొత్త మహారాణికి జయహో!
విజయం కలుగుగాక!
- మా కొత్త మహారాణి! - ఏంటి?
గత రాజులాగే మమ్మల్ని అణచివేయబోరని మీరు మాకు మాట ఇవ్వగలరా?
పేదలు కలకాలం మూర్ఖులుగా మిగిలిపోవడం చూసి నేను అలసిపోయాను.
అది నిజం!
నా ప్రజలారా!
మీరు నన్ను ఈ దేశానికి నాయకురాలిగా అంగీకరిస్తే,
అందరి సంతోషం కోసం నేను సేవ చేస్తాను.
మన పొరుగువారితో స్నేహంగా, విశ్వాసంగా ఉంటాను. శత్రుత్వంతో కాదు.
పిల్లల మరణాలను నివారిస్తాను.
బాధ, కష్టాలను భరించాల్సి వచ్చినా, గొడవలు లేని దారిని
నేను కనుక్కునేంత వరకు, ఎప్పటికీ ఆశ వదులుకోనని ప్రమాణం చేస్తున్నాను.
యుద్ధానికి ముగింపు పలకాలని ఆశిస్తూ చనిపోయిన అందరి కోసం.
అలాగే సంతోషం కోసం ఆశపడుతూ పుట్టబోయే వారందరి కోసం.
అసలు… భవిష్యత్తులో యుద్ధం లేని ప్రపంచం నిజంగానే ఉండగలదా?
అవును.
మీ సహాయంతో, కచ్చితంగా ఉంటుంది.
అయితే, మేము కూడా మిమ్మల్ని నమ్ముతాము, ఆశను ఎప్పటికీ వదిలిపెట్టము.
- నేను కూడా! - నేను కూడా!
- మేము మీకు మద్దతు ఇస్తాము. - మేము కూడా!
మన కొత్త నాయకురాలికి జయహో!
విజయం కలుగుగాక!
వేకువ లాంటి పసిడి వర్ణపు మబ్బుల దారి
ఉపశీర్షికలు అనువదించినది కృష్ణమోహన్ తంగిరాల